שרה קאהן-ניסר

שרה קאהן-ניסר (נולדה ב-1978) היא חוקרת בתחום יחסים בין-לאומיים, פרופסור חבר במחלקה לסוציולוגיה, למדע המדינה ולתקשורת באוניברסיטה הפתוחה. עוסקת במחקריה בארגונים בין-לאומיים ומתמקדת באופנים שבהם הקהילה הבין-לאומית מקדמת את זכויות האדם ובפוליטיזציה של קידום זכויות האדם.

 ביוגרפיה 
נולדה בנתניה ולמדה את לימודיה התיכוניים בתיכון אוסטרובסקי ברעננה (סיימה ב-1996).

למדה לתואר ראשון, שני ושלישי באוניברסיטת בר-אילן. ב-2002 סיימה תואר ראשון במדע המדינה ותקשורת. במקביל סיימה לימודי תעודה בעיתונאות ותקשורת. ב-2005 סיימה תואר שני במדע המדינה בהצטיינות יתרה. עבודת המאסטר שלה עסקה באירועי ואדי סאליב ונכתבה בהדרכת פרופ' ברוך זיסר. ב-2009 סיימה תואר שלישי ביחסים בין-לאומיים, גם כן בהצטיינות יתרה. עבודת הדוקטור עסקה בזהותו של האיחוד האירופי על רקע הדיונים על צירוף טורקיה ונכתבה בהדרכת פרופ' ברוך זיסר ופרופ' אילן גריילסאמר.

במקביל ללימודיה לתואר שני ותואר שלישי עבדה בתפקידי הוראה באוניברסיטת בר-אילן.

לאחר סיום התואר השלישי שהתה ב-2010 בפוסט-דוק כ"עמיתת אמיל נואל" במכון ז'אן מונה באוניברסיטת ניו יורק בהדרכתו של הפרופסור למשפטים . ב-2011 השתתפה בפרויקט המחקר "סדר יום חברתי חדש" במכון הישראלי לדמוקרטיה.

בשנת 2012 התקבלה לסגל הבכיר באוניברסיטה הפתוחה כמרצה אורחת. ב-2014 התמנתה למרצה, ב-2018 למרצה בכירה, וב-2022 לפרופ' חבר.

בשנת 2019 הייתה חברת סגל אורחת במחלקה למדע המדינה באוניברסיטת קליפורניה בברקלי.

בשנים 2020–2021 כיהנה כראש תוכנית התואר השני בממשל ומדיניות ציבורית ומ-2024 היא מכהנת כראש המחלקה לסוציולוגיה, למדע המדינה ולתקשורת.

 חיים אישיים 
נשואה. אם לשניים. מתגוררת בהוד השרון.

 מחקרה 
קאהן-ניסר עוסקת ביחסים בין-לאומיים ובארגונים בין-לאומיים תוך התמקדות בתהליכי יצירת נורמות ותוצאתם. תחומי מחקרה המרכזיים הם:
 תיאוריות של יחסים בין-לאומיים – מחקריה של קאהן-ניסר מצטרפים לוויכוחים הפרדיגמטיים בדיסציפלינת היחסים הבין-לאומיים. הם מעמתים בין התפיסה הריאליסטית לפיה אינטרסים לאומיים עומדים במרכז, התפיסה הליברלית לפיה המוסדות הבין-לאומיים מעצבים את הפוליטיקה הבין-לאומית והתפיסה הקונסטרוקטיביסטית לפיה זהות ונורמות חברתיות הם הגורמים המסבירים את היחסים בין מדינות.Kahn-Nisser, S. (2016). Rational Institutionalism, Constructivism or Both? A Spatial Econometric Approach to Measuring the Impact of Incentives and Socialization in the European Neighborhood Policy. In S. Gstöhl, & S. Schunz (Eds.) Theorizing the European Neighborhood Policy (pp 42-61). New York: Routledge.
 היררכיות ופוליטיזציה בארגונים בין-לאומיים – רבים מהמוסדות הבין-לאומיים בני זמננו בנויים על ההנחה שביכולתם לנטרל את יחסי העוצמה בין המדינות החברות בהם. מחקריה של קאהן-ניסר מצביעים על הדרכים בהן היררכיית העוצמה ואינטרסים לאומיים מוצאים בכל זאת את דרכם אל פעילותם של ארגונים אלה. זאת דרך הזהות הלאומית של בעלי ובעלות תפקידים וכן דרך הדינמיקה של הדיונים בין מדינות במוסדות הבין-לאומיים.
 עמידה בדרישות החוק הבין-לאומי – מחקריה של קאהן-ניסר בוחנים את התנאים בהם מוסדות בין-לאומיים מביאים לשינוי הרצוי בקרב המדינות. בהקשר זה מחקריה בוחנים את האפקטיביות של סנקציות, ביוש, שיבוח, צירוף למוסדות והרחקה מהם. ממצאי מחקריה מערערים על דעה רווחת לפיה הפעלת עוצמה חומרית היא הדרך היחידה להביא מדינות לשנות את התנהלותן.
 נשים בארגונים בין-לאומיים – כחלק מבחינת דפוסי העבודה של ארגונים בין-לאומיים, קאהן-ניסר מתמקדת באופן ספציפי בתפקודן של נשים כנושאות תפקידים בארגונים אלה. היא בוחנת הבדלים בין נשים בעלות תחומי והיקפי השכלה שונים, בין נשים מהדרום לעומת הצפון הגלובלי, ובין נשים ותיקות לנשים בתחילת כהונתן. היא מוצאת כי יש קשר בין מאפיינים אלה לבין מידת האקטיביות של נשים בארגונים בין-לאומיים.
 נסיגה דמוקרטית וזכויות אדם – התפשטותן של מגמות הנסיגה הדמוקרטית ברחבי העולם הביאה את קאהן-ניסר לבחון את האופנים בהם תהליכים אלה משפיעים על רמת ההגנה על זכויות אדם. בהקשר זה מחקריה מבחינים בין זכויות אדם שהן מהותיות להגדרת המשטר הדמוקרטי (לדוגמה: הזכות לבחור ולהיבחר, הזכות להפגין), וזכויות אדם שאינן כאלה (לדוגמה: זכויות ילדים, הזכות לאוטונומיה להולדת ילדים) ובוחנים כיצד משפיעות נסיגה ברמת השוויון ופגיעה באיזונים ובבלמים על קטגוריות שונות של זכויות אדם.

 פרסומיה 
 ספרים שכתבה או ערכה 
 שרה קאהן-ניסר, האיחוד האירופי: היסטוריה, מוסדות ומדיניות (תרגם: אהוד תגרי), רעננה, האוניברסיטה הפתוחה, 2016
 תומאס אוטלי, כלכלה פוליטית בין-לאומית (תרגום: יונת דלסקי-כהן, עריכה: שרה קאהן-ניסר, זאב רוזנהק ופנחס שטרן), רעננה, האוניברסיטה הפתוחה, 2021
 זכויות האדם ביחסים הבין-לאומיים (עריכה: שרה קאהן-ניסר), רעננה, האוניברסיטה הפתוחה, 2021

 מבחר ממאמריה המדעיים 
קאהן-ניסר כתבה יותר מ-30 מאמרים ופרקים בספרים ערוכים. להלן מבחר מהם:









 מאמרי דעה בעיתונות היומית 



 קורסים שתרמה לפיתוחם באוניברסיטה הפתוחה 
 האיחוד האירופי: היסטוריה, מוסדות ומדיניות (קורס לתואר ראשון)
 כלכלה פוליטית בין-לאומית (בשיתוף עם פרופ' זאב רוזנהק, קורס לתואר ראשון)
 מושגי יסוד ביחסים בין-לאומיים (בשיתוף עם ד״ר שלי הופמן, קורס לתואר ראשון)
 על נמרים ודרקונים: יחסים בין-לאומיים במזרח אסיה (בשיתוף עם ד"ר אייזיק לובלסקי, קורס לתואר ראשון)
 זכויות האדם ביחסים הבין-לאומיים (קורס לתואר ראשון)
 סוגיות בדיפלומטיה (קורס לתואר ראשון)
 ארצות-הברית בזירה הבין-לאומית (קורס לתואר ראשון)
 ג'נוסייד (רצח עם) (בשיתוף עם ד״ר רעות איצקוביץ'-מלכה וד״ר אייזיק לובלסקי, קורס לתואר ראשון)
 אפריקה בין תלות ועצמאות (בשיתוף עם ד״ר אלה קרן, קורס לתואר ראשון)
 סמינר מחקר: דמוקרטיה וארגונים בין-לאומיים (קורס לתואר שני)

 קישורים חיצוניים 







 הערות שוליים 

קטגוריה:בוגרי תיכון אוסטרובסקי
קטגוריה:בוגרות תיכון אוסטרובסקי
קטגוריה:בעלי תואר דוקטור מאוניברסיטת בר-אילן
קטגוריה:בעלות תואר דוקטור מאוניברסיטת בר-אילן
קטגוריה:סגל האוניברסיטה הפתוחה: סוציולוגיה, מדע המדינה ותקשורת
קטגוריה:הוד השרון: אישים
קטגוריה:ישראלים שנולדו ב-1978
קטגוריה:ישראליות שנולדו ב-1978